《鄱阳湖早发》
明代·彭孙贻

大江风雨片帆开，巨浸稽天入望回。五老参差烟树合，二孤明灭白云来。

楼船尚忆沈戈日，高阁谁占作赋才。南望潇湘更无际，孤鸿欲下自徘徊。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。